钦定古今图书集成/明伦汇编/闺媛典/第122卷 > 王廷用妻滕氏
## 钦定古今图书集成/明伦汇编/闺媛典/第122卷 > 王廷用妻滕氏

按《苏州府志》：“滕氏，长洲荻扁人，王廷用妻。年二十三
而嫁，嫁七年夫亡，孀居守节，嫁两女不登其门，娶两
妇不预酒宴。闻交丧，但向西痛哭，几绝而不往临，曰：
‘未亡人无奔丧礼也’。遗二孤身，教之曰：‘无姑息，无父
儿也’。其子琦欲以母节上闻，滕力止之，曰：‘吾分内事
耳’。”年八十七以疾终。